**Mesto Vrútky**

  Predkladacia správa

*Určené: na zasadnutie Mestského zastupiteľstva vo Vrútkach dňa 24.10.2017.*

**Názov materiálu: Vyhodnotenie Dní mesta Vrútky 2017**

**Materiál obsahuje:** - predkladacia správa

- dôvodová správa

***Návrh na* uznesenie :**

**Mestské zastupiteľstvo vo Vrútkach**

**berie na vedomie Vyhodnotenie Dní mesta Vrútky 2017.**

**Stanovisko komisie kultúry:** odporúča zobrať na vedomie Vyhodnotenie Dní mesta Vrútky 2017

**Spracovala: Bc. Miriam Migátová**, referát kultúry a tlače

**Predkladá: Ing. J. Rišianová,** vedúca odboru služieb

Vo Vrútkach, 04.10.2017

..................................................

podpis predkladateľa

**Dôvodová správa**

Dni mesta Vrútky 2017 – finančné vyhodnotenie

**Príjmová časť**

Celková suma za prenájom predajných miest na Vrútockom jarmoku 260 eur

***Príjmy spolu 260 eur***

**Výdavky z položky rozpočtu Dni mesta 2017 Rozpočet na položke 3000 eur**

|  |  |
| --- | --- |
| **Názov interpreta, dodávateľ služby** | **Suma v eur** |
| Dary pre ocenených | 301,50 |
| Slávn. oceňovanie( dosky, diplomy, bal. papier, tlač) | 50,81 |
| Slávn. oceňovanie recepcia+ občerstvenie primátor | 358,23 |
| Kvety- oceňovanie, kostol | 92 |
| Prezentácia publikácie o F. Lašutovi- občerstvenie, kvety, informačná brožúra, ozvučenie | 266,17 |
| Záhradná slávnosť- kvety, požičanie kostýmov, nálepka, jednorázový obrus | 66,96 |
| Inzercia autobusy | 0 |
| Osvetlenie, ozvučenie | 200 |
| Moderovanie | 120 |
| Kalinčiaková | 40 |
| Vrútočanka | 30 |
| Bohuslav Figura | 100 |
| Mr. Bubble | 220 |
| FS Kriváň | 300 |
| Juraj Hnilica | 300 |
| Maskot Kung Fu panda | 120 |
| ALEX | 400 |
|  |  |
| **Z položky rozpočtu Dni mesta (3000 eur)**  ***Výdavky spolu*** | ***2980,07eur*** |
| ***Výdavky z položky propagácia***  Plagáty | ***44,30 eur*** |

***Výdavky z  položky rozpočtu Poplatky autorským zväzom***

SOZA poplatok ***120 eur***

**DNI MESTA VRÚTKY 2017**

(20. 9.- 24. 9. 2017)

predmetné vyhodnotenie podujatia

Vrútky sa prvý raz spomínajú v listinách už roku 1255 – pred 762 rokmi. Pri tejto príležitosti každoročne pripravuje mesto Vrútky rôzne sprievodné podujatia. Tento rok sa oslavy Dní mesta začali v stredu 20. 9. 2017 v Kultúrnej sále Kriváň **prezentáciou publikácie o Filipovi Lašutovi- Pocta divadelnému autorovi.** Kniha bola uvedená do života symbolicky nastrihaným filmovým pásom v prítomnosti primátora mesta Vrútky Miroslava Mazúra a s autormi knihy Michalom Adamovom Kováčom, Katarínou Šulganovou a Michal Lašutom. V krátkom kultúrnom programe vystúpili aj známy slovenský mím Miroslav Kasprzyk a ženská časť  FS Fatran. Publikácia obsahuje 172 strán a viac ako 340 kvalitných čiernobielych i farebných, prevažne divadelných fotografií. Dočítate sa v nej nielen o živote Filipa Lašuta, a jeho práci, ale aj o divadelných ochotníckych súboroch na Slovensku ako aj o divadelných festivaloch, ktoré celý život dokumentoval. Popri knihe bola sprístupnená aj osobná zbierka vecí s ktorými pracoval a výstavy 45.rokov s ochotníkmi a Vrútky a Filip. Ďalším podujatím v rámci tohtoročných osláv bola **Záhradná slávnosť**. Pre nepriaznivé počasie sa nemohla konať tradične v záhrade u hostiteľky Boženy Blahušiakovej, ale program bol presunutý do Sobášnej siene Mestského úradu. Milovníci výtvarného umenia si prezreli výstavu výtvarných diel z ateliéru E. Bebčákovej na tému Zemiansky Turiec. V programe sa predstavil divadelný súbor z Lipovca- Za Váhom a spevácka skupina Hradisko. Piatkový program bol zaujímavý na pešej zóne, kde už od rána rozvoniavali rôzne dobroty a návštevníkov potešili stánky na **tradičnom Vrútockom jarmoku.** Dopoludnia o jedenástej hodine sa v Sobášnej sieni MsÚ konalo **slávnostné oceňovanie osobností,** na ktorom boli ocenení významní vrútockí občania. Tento rok boli okrem ceny mesta, dvoch cien primátora a štyroch pamätných listov udelené aj dve čestné občianstva. To si z rúk primátora mesta prevzal významný lekár Rudolf Pullmann a výnimočný filozof Teodor Münz, za ktorého prevzal cenu čestný občan Vrútok z roku 2016 Miroslav Tuma. V závere slávnosti bola primátorovi mesta odovzdaná Kronika mesta Vrútky za predchádzajúci rok. **Popoludňajší program na pešej zóne** otvorila spevácka skupina Vrútočanka. O 15- tej hodine sa prihovoril občanom primátor mesta. Nasledovalo hudobné vystúpenie Bohuslava Figuru, Bublinkový workshop pre deti s Mr. Bubblom. Ďalej v programe vystúpila Folklórna skupina Kriváň Turany a program vrcholil vystúpením obľúbeného martinského speváka Juraja Hnilicu. V závere návštevníkov zabavila hudobná skupina Alex. Počas piatkového popoludnia potešil najmä deti maskot Kung Fu Panda. Dni mesta sa zavŕšili nedeľnými **slávnostnými službami Božími** s požehnaním mestu Vrútky v Evanjelickom kostole Dr. Martina Luthera vo Vrútkach.

Spracovala: Bc. Miriam Migátová

Vrútky, 4. 10. 2017